हसीना पारकर स्टोरी: इस फिल्म में कोर्ट रूम में हो रहे ड्रामे के आधार पर भारत के मोस्ट वॉन्टेड क्रिमिनल दाऊज इब्राहिम की बहन हसीना पारकर की जिंदगी और उसकी आपराधिक गतविधियों को पेश करने की कोशिश की गई है। हसीना पर आरोप है कि वह अपने भाई के क्राइम सिंडिकेट और बिजनस को मुंबई में चलाने का काम करती थी। हसीना पारकर रिव्यू: फिल्म शुरू से ही वर्तमान और बीते कल के बीच घूमती है, इसी के सहारे उन गैंगवॉर को दर्शाया जाता है जिनसे दाऊद एक बड़ा क्रिमिनल और आतंकी बना। इन्हीं घटनाओं की वजह से उसके परिवार वाले भी फंसे और इसी कड़ी में दाऊद की बहन हसीना पारकर के खिलाफ भी कई सारे केस होने के कारण 2007 में उसे भी कोर्ट में समन किया गया।हाल ही में दाऊद के भाई इकबाल कासकर को भी जबरन वसूली के मामले में उसके मुंबई घर से गिरफ्तार किया गया, जिसके बाद एक बार फिर से चर्चा शुरू हो गई है कि आखिर दाऊद अब तक पकड़ से बाहर क्यों है? बेशक ये लोग भी संत तो नहीं ही हैं लेकिन क्या वे सिर्फ दाऊद के परिवार के होने का ही खामियाजा भुगत रहे हैं? इस बायॉपिक में इसी बात को उजागर करने की कोशिश की गई है।हालांकि, अपूर्व लाखिया के खराब डायरेक्शन और मुंबई अडरवर्ल्ड पर एक ऐसी फिल्म बनाने की लगन (जिसमें मुख्य कॉन्टेन्ट पर सनसनी हावी है) के बावजूद फिल्म में आपको श्रद्धा कपूर को अजीब सी शक्ल ही देखने को मिलेगी। ऐसा लगता है जैसे पूरी फिल्म में श्रद्धा ने मुंह में दो कचौड़ियां भर रखीं हों। श्रद्धा इस मामले में लकी हैं कि उनके पास लिमिटेड ऐक्टिंग स्किल्स होने के बावजूद उन्हें बैक-टु-बैक बायॉपिक (इसके बाद वह साइना नेहवाल की बायॉपिक में दिखेंगी) में काम करने का मौका मिल रहा है। हालांकि, इस फिल्म में श्रद्धा ने खराब ऐक्टिंग नहीं की है।फिल्म में मुंबई की बिजी और झगड़े वाली जगहों को दिखाने की कोशिश में डोंगरी, नागपाड़ा, दुबई, मुलुंड और भांडुप हर जगह बैकग्राउंड स्कोर और सेटिंग एक जैसी है। कई सारी घिसी-पिटी चीजों को दोहराया गया है जिन्हें देखकर सिर्फ हंसी आएगी। जैसे-जैसे दाऊद दुबई में घूमता है, किसी भी लड़की के साथ कैंडललाइट डिनर पर जाता है और 1993 में जब मुंबई जल रहा था तो दाऊद बाथटब में आराम फरमाता है, वैसे-वैसे बुरी तरह डब हुई सिद्धांत कपूर की दाऊद के लिए डब हुई आवाज भी घूमती रहती है। हसीना पारकर के केस को देखने वाला जज एकदम बेवकूफ मालूम पड़ता है। आप पूरी फिल्म में इस कोशिश में लगे रहेंगे कि एक विवादित महिला ( नागपाड़ा की बड़ी बहन या दादी बनती है) की जिंदगी को समझने की कोशिश में लगे रहेंगे लेकिन अंत में आपको एक बेवकूफी भरा ड्रामा मिलेगा, जिसमें हसीना पारकर के गैरकानूनी तरीके से अपनी परिवार की रक्षा करने को जस्टिफाई करने और खुद को पीड़ित दिखाने की कोशिश की गई है। हालांकि फिल्म को बनाने का उद्देश्य तो सब्जेक्टिव ही है लेकिन फिल्म के कैरक्टर्स के बारे में जानकारी में गहराई की कमी ही फिल्म की सबसे बड़ी कमजोरी है।क्राइम ड्रामा पर आधारित यह फिल्म हसीना पारकर की जिंदगी को समझाने में नाकामयाब है, चाहे वह हसीना पारकर का व्यक्तिगत चित्रण हो या हसीना पारकर का वह चित्रण हो जिसमें वह दाऊद की ऐसी बहन है जो उसके कारनामों को मुंबई में बढ़ाती है और अपने भाई के नाम पर कई अन्य लोगों के मामले सुलझाने के पैसे ऐंठती है।इस रिव्यू को गुजराती में पढ़ें